Adreses

"Adreses" ir VFS films veidots raidījums par arhitektūru un dzīvesvidi mūsdienu Latvijā, Raidījumu veidoja un vadīja žurnālists, arhitektūras apskatnieks Mārtiņš Ķibilds.

Raidījumā tika apskatītas un salīdzinātas šķietami citādas, taču saistītas būves, vienlaikus informāciju par objektiem, to stāstus pasniedzot kodolīgi, koncentrēti un interesanti. Tādējādi "Adreses" bija iemīļots raidījums daudzu iedzīvotāju vidū. Raidījumā "Adreses" tika stāstīts par dažādām celtnēm Latvijā, dažādās valsts vietās — sākot ar savdabīgajiem un unikālajiem koka arhitektūras paraugiem, skaistiem savrupnamiem un modernām villām, līdz Latvijā nozīmīgākajām celtnēm, piemēram, Latvijas Nacionālo bibliotēku, Latvijas Nacionālo Mākslas muzeju, Aglonas baziliku.

Mārtiņš Ķibilds intervijā portālam "Pieturpunkti" par ceļu uz raidījuma "Adreses" izveidošanu:

"Adrešu" pirmajā sērijā, kura ēterā nonāca 2015. gada 3. septembrī, M. Ķibilds un raidījuma komanda devās uz Saldus Mūzikas un mākslas skolu un uz Pārdaugavas Z-Towers.

Uz raidījuma sēriju filmēšanu tika aicinātas sabiedrībā zināmas un konkrētā tēmā zinošas personības, piemēram, Dārta Danēviča, Vilis Daudziņš, Andrejs Žagars, Kārlis Kazāks, Dainis Īvāns, Pauls Timrots, Ieva Akurātere u.c.

 Sērijas 
+SezonaSērijasSezonas sākumsSezonas beigas1122015. gada 3. septembris2015. gada 19. novembris2112016. gada 8. septembris2016. gada 17. novembris3122017. gada 7. septembris2017. gada 23. novembris4132019. gada 7. februāris2019. gada 10. augusts532019. gada 24. oktobris2019. gada 7. novembris

 M. Ķibilda nāve 
2019. gada 26. oktobrī Amsterdamā pēkšņi mira raidījuma "Adreses" veidotājs Mārtiņš Ķibilds. Raidījuma pēdējās divas sērijas, proti, 51. un 52. sērija, tika veidotas kā atvadu epizodes, kurās tika parādīts tas materiāls (4 adreses), kas bija nofilmēts, kad M. Ķibilds vēl bija dzīvs.

51. raidījuma sēriju vadīja raidījuma režisori — Uģis Olte un Gatis Belogrudovs. Tās ievadā abi stāvēja uz nepabeigtā tilta pie Daugavgrīvas ielas un aicināja pieminēt M. Ķibildu ar klusuma brīdi. Adreses šajā sērijā — dzīvojamā māja Pāvilostā un Valsts prezidenta rezidence Jūrmalā.

52. raidījuma sēriju vadīja Mārtiņa Ķibilda dēli — Gustavs Ķibilds un Brunis Ķibilds. Šajā sērijā arī bija divi adrešu stāsti, taču šie bija noslēdzošie — Gulbenes-Alūksnes šaursliežu dzelzceļš un velotreks Rīgā pie VEF kultūras pils (zināms kā "Marsa parks").

 Atsauces 

Kategorija:Latvijas televīziju raidījumi